ھەوکردنی مەمک

ھەوکردنی مەمک بریتییە لە ھەوکردنی شانەی مەمک کە زیاتر لەگەڵ شیرپێدان تووشی ژنان دەبێت. نیشانەکان بە نموونەیی پێکدێن لە ئازارێکی دیاریکراو و سووربوونەوە. ھەروەھا بە زۆری تا و ئازاری لەشیشی لەگەڵدایە. دەستپێکەکەی بە گشتی خێرایە و زۆربەیجار لە مانگەکانی یەکەمی دوای منداڵبووندا ڕوودەدات. یەک لە ئاڵۆزییەکان دەکرێت دروستبوونی دومەڵ بێت.

ھۆکارە مەترسییەکان ئەمانە دەگرێتەوە؛ شل گرتنی منداڵەکە، گۆی مەمکی زامداربوو، و لە شیر بڕینەوەی منداڵەکە. بەکارھێنانی پەمپی مەمک لە کۆنەوە پەیوەستکراوە بە ھەوکردنی مەمک، بەڵام دیاریکراوە وەک پەیوەندییەکی ناڕاستەوخۆ. باوترین ئەو بەکتریایانەی تێوەگلاون لەم دۆخە بریتین لە ستافیلۆکۆکەس (ھێشوویی) و ستریپتۆکۆکەس (تەسبیحی). دەستنیشانکردنی بە ئاسایی لەسەر بنەمای نیشانەکان دەبێت. سۆنار (ئەڵتڕاساوند) لەوانەیە سوودی ھەبێت بۆ دۆزینەوەی دومەڵێکی چاوەڕوانکراو.

پێشگیریکردن لەم شیرپێدانە نائاسوودەیە بە تەکنیکی شیرپێدانی گونجاو دەبێت. ئەگەر تەشەنا ھەبوو، دژەزیندەیییەکان بە نموونە سێفەلێکسین لەوانەیە پێشنیار بکرێت. شیرپێدان بە ئاسایی پێویستە بەردەوام بێت، چونکە بەتاڵکردنی مەمک گرنگە بۆ ساڕێژبوونەوەی.دەوروبەری ١٠٪ ی شیرپێدەران تووشی ئەم دۆخە دەبن.

 سەرچاوەکان 

پۆل:تەندروستیی ژنان
پۆل:ھەوکردنەکان